Al-Abbos ibn al-Volid. Al-Abbos ibn al-Volid ibn Abdulmalik () – Umaviylar shahzodasi va sarkardasi, xalifa al-Volid I ibn Abdulmalikning toʻngʻich oʻgʻli. VIII asr boshida boʻlib oʻtgan Vizantiya-arab urushlarida, ayniqsa, 707–708-yillarda Tyana qamalida harbiy boʻlinmaga boshchilik qilgan va shu jangdagi jasorati bilan boshqalardan ajralib turgan. Bu yurishlarda koʻpincha Abbos amakisi Maslama ibn Abdulmalikka hamrohlik qilgan. Kelib chiqishi. Al-Abbos Umaviylar xalifasi al-Volid I ning () toʻngʻich oʻgʻli boʻlgan. Onasi ummu al-valad (qul kanizak) edi. Dastlabki manbalarda uning kelib chiqishi haqidagi maʼlumotlar juda kam boʻlsa-da, ayrim maʼlumotlar uning nasroniylardan boʻlganligini koʻrsatadi. Zamonaviy tarixchi Garth Fowden uni yunon millatiga mansub deya taʼkidlagan. Al-Abbos raqiblari orasida koʻpincha , yaʼni yunoncha "Anastasius" ismining arabcha shakli yoki (Konstantinning oʻgʻli) nomi bilan tanilgan. Uning yoshlik yillari haqida juda kam narsa maʼlum boʻlib, arab va Vizantiya manbalarida koʻpincha uning faoliyati haqidagi maʼlumotlar bir-biriga zid keladi.